./data/phi1351/phi005/phi1351.phi005.perseus-lat1.xml
Cornelius Tacitus
simul Domitium impositum triremi vitare litorum oram praeterque insulas lato mari pergere in Syriam iubet  concurrentis desertores per manipulos componit, armat lixas traiectisque in continentem navibus vexillum tironum in Syriam euntium intercipit, regulis Cilicum ut se auxiliis iuvarent scribit, haud ignavo ad ministeria belli iuvene Pisone, quamquam suscipiendum bellum abnuisset